U.A.T. Comuna Pârgărești, județul Bacău

           SC ________________ SRL
                        
Nr._____ din ___________________


Nr._______ din ____________________
Contract de achiziție publică de servicii 
Privind delegarea gestiunii sistemului de iluminat public pentru activitățile de întreținere și reparații a sistemului de iluminat public, verificare/repararea, montarea/demontarea sistemului de iluminat festiv la evenimente și sărbători în comuna Pârgărești, județul Bacău
În temeiul Legii nr.51/2006 privind serviciile comunitare de utilitati publice, Legii serviciului de iluminat public nr.230/2006, Ordinului Preşedintelui A.N.R.S.C. nr.77/2007 privind aprobarea Normelor metodologice de stabilire, ajustare sau modificare a valorii activităţilor serviciului de iluminat public, Ordinului Preşedintelui A.N.R.S.C. nr.86/2007 pentru aprobarea Regulamentului-cadru al serviciului de iluminat public, Ordinului Preşedintelui A.N.R.S.C. nr.87/2007 pentru aprobarea Caietului de sarcini-cadru al serviciului de iluminat public, Legii nr.98/2016 privind privind achizitiile publice și a legislației secundare, Hotărârii Consiliului Local al comunei Pârgărești nr. ......... din ................, s-a incheiat prezentul contract de achiziție publică  de servicii.
I. 
Denumirea părților contractante:
1.1 
U.A.T. COMUNA PÂRGĂREȘTI, cu sediul în Sat Pârgărești, Comuna Pârgărești, Str. Mărului, nr. 50, Județul Bacău, CP 607425, telefon/fax 0234.347.510; 0234.347.710, cod fiscal 4277862, cont IBAN RO03TREZ24A700600710101X, deschis la Trezoreria Onești, email: contact@comunapargaresti.ro, prin reprezentant legal Primar ALEXE CORNELIU, denumită în continuare DELEGATAR - ACHIZITOR.
și
1.2 
……………….. SRL, cu sediul în …………, judetul ……………, tel/fax …………………, număr de înmatriculare ………………., cod fiscal CUI ………………., cont bancar …………………………, deschis la Trezoreria ………………, legal reprezentată de dl. ………………………, avand functia de administrator, denumită în continuare DELEGAT - PRESTATOR.
În temeiul prevederilor:
· Legii nr. 230/2006 privind serviciul de iluminat public, cu modificările și completările ulterioare,
· Legii nr. 51/2006 privind serviciile comunitare de utilități publice, cu modificările și completările ulterioare,
· Legii nr. 98/2016 privind achizițiile publice, cu modificările și completările ulterioare,
· HG nr. 395/20166 pentru aprobarea Normelor metodologice de aplicarea a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare,
· Ordinului ANRSC nr. 86/20017 pentru aprobarea regulamentului-cadru al serviciului de iluminat public,
· Ordinuului ANRSC nr. 87/2007 pentru aprobarea caietului de sarcini – cadru al serviciului de iluminat public,
Au convenit încheierea prezentului contract de delegare a gestiunii serviciului de iluminat public din Comuna PÂRGĂREȘTI, cu respectarea următoarelor clauze:
II. 
Definiţii
2.1 
În prezentul contract următorii termeni vor fi interpretați astfel:
a. 
contract - prezentul contract şi toate anexele sale;
b. 
părţi contractante, asa cum sunt acestea numite în prezentul contract:
- Autoritate publică, având calitatea de Delegatar – Achizitor și 
- Operatorul Serviciului de iluminat, având calitatea de Delegat – Prestator, desemnat în urma atribuirii a  contractului;
c. 
licența – actul tehnic și juridic emis de ANRSC, prin care se recunoaște calitatea de operator al serviciului de iluminat public, precum și capacitatea și dreptul de a presata acest tip de serviciu;
d.
preţul contractului – preţul plătibil prestatorului de către achizitor, în baza contractului, pentru îndeplinirea integrala şi corespunzătoare a tuturor obligaţiilor asumate prin contract;
e. 
servicii – activităţile a căror prestare face obiectul contractului;
f. 
produse – echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legatura cu serviciile prestate conform contractului;
g. 
forța majoră – un eveniment mai presus de controlul părţilor, care nu se datorează greselii sau vinei acestora, care nu putea fi prevăzut la momentul încheierii contractului şi care face imposibila executarea şi, respectiv, îndeplinirea contractului; sunt considerate asemenea evenimente: razboaie, revoluţii, incendii, inundatii sau orice alte catastrofe naturale, restrictii apărute ca urmare a unei carantine, embargou, enumerarea nefiind exhaustiva, ci enunțiativă. Nu este considerat forță majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
h. 
zi – zi calendaristică; an - 365 de zile.
i. 
întreținere – ansamblul de operatii de volum redus, executate periodic sau neprogramat in activitatea de exploatare, avand drept scop mentinerea in stare tehnica corespunzatoare a diferitelor subansambluri ale instalatiilor; precum și întreţinere – ansamblul activitãţilor de menţinere în funcţiune a sistemului de iluminat public la parametrii luminotehnici normaţi, care se realizeazã atât cu înlocuirea de componente, cât şi fãrã înlocuirea acestora;
j. 
Sistemul de iluminat public – ansamblul format din puncte de aprindere, cutii de distribuţie, cutii de trecere, linii electrice de joasa tensiune subterane sau aeriene, fundatii, stalpi, instalaţii de legare la pamant, console, corpuri de iluminat, accesorii, conductoare, izolatoare, cleme, armaturi, echipamente de comanda, automatizare şi măsurare utilizate pentru iluminatul public.
III. 
Interpretare
3.1 
În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.
3.2 
Termenul "zi" ori "zile" sau orice referire la zile reprezintă zile calendaristice dacă nu se specifica în mod diferit.
Clauze obligatorii
IV. 
Obiectul contractului 
4.1 
Obiectul contractului este delegarea gestiunii sistemului de iluminat public pentru activitățile de întreținere și reparații a sistemului de iluminat public, verificare/repararea, montarea/demontarea sistemului de iluminat festiv la evenimente și sărbători în comuna Pârgărești, județul Bacău. 
4.2 
Investițiile în extinderea, dezvoltarea/modernizarea sistemului de iluminat public pe raza comunei Pârgărești, vor fi făcute de către Delegatar–Achizitor, în conformitate cu programele de dezvoltare/modernizare elaborate și aprobate prin Hotărâre de Consiliu Local. 

4.3 
Obiectul prezentului contract nu include activitatile propuse a fi realizate prin proiectul “Modernizarea sistemului de iluminat public prin creșterea eficienței energetice a infrastructurii de iluminat public in comuna Pârgărești, județul Bacău”, contract de finanțare încheiat între Administrația Fondului pentru Mediu și Comuna Pârgărești. Prestatorul se obligă să presteze servicii pentru delegarea serviciului de iluminat public, precum și service, reparație și mentenanță a sistemului iluminat public (ca parte a proiectului de modernizare a iluminatului public, finanțat prin AFM).
4.4

Prestatorul de servicii va realiza executarea serviciilor de întreținere, reparare, modernizare si eficientizarea sistemului de iluminat public „SIP. Acesta trebuie sa asigure menținerea sistemului de iluminat public la parametrii funcționali proiectați.
4.5

Executarea contractului se va realiza cu personal calificat, autorizat ANRE si specialiști in iluminat, echipamente de lucru la înălțime autorizate, aparate de măsura si control dedicate întreținerii iluminatului public. Acesta presupune derularea unor servicii / mentenanță a „SIP", delegarea serviciului de iluminat public pe durata contractului astfel: verificarea funcționarii sistemului de iluminat public, întreținere, reparare, modernizare si eficientizarea sistemului de iluminat public „SIP", pe raza autorității contractante, menținerea sistemului de iluminat la parametrii funcționali proiectați, reparatii si programare puncte de aprindere pe decade de anotimp, verificare si reparare aparate de iluminat cu LED (înlocuit LED, modul LED-uri, driver, conexiuni), verificare si reparare aparate dc iluminat cu sursa mercur - Hg (înlocuit bec, balast, ingniter, condensator, conexiuni), verificare si reparare aparate de iluminat cu sursa sodiu - Na (înlocuit bec, balast, ingniter, condensator, conexiuni), verificări si reparații rețea iluminat public, depistare defect rețea iluminat, remediere defect rețea iluminat, alte servicii de depistare si remediere defecte (contact imperfect, scurtcircuit la corp de iluminat), alte servicii solicitate de beneficiar.
4.6  

Societatea trebuie să fie atestată ANRE CIA (proiectare) si C2A (execuție) pentru: Lucrări de mentenanță la corpurile de iluminat stradal pietonal si rutier, temporar festiv si ornamental sau ornamental festiv, racordate la instalațiile electrice publice, cu respectarea prevederilor Art. 54 din Regulamentul de ates. a soc. corn., Rețele electrice de iluminat public aeriene si/ sau subterane (Nivelul de tensiune nominala: U= 0,4 kV + 20 kV) si este certificata SR EN ISO 9001:2015/ISO 9001:2015, SR EN ISO 14001:20Î’5/ISO 14001:2015, SR EN ISO 45001:2018/ISO 45001:2018, SR EN ISO/IEC 27001:2018 pentru: Producția de sisteme de iluminat arhitectural, ornamental si stradal, Proiectare si execuție de instalații electrice exterioare/interioare, linii electrice, aeriene sau subterane, cu tensiuni nominale de 0,4kv - 20kv, posturi de transformare cu tensiune nominala superioara de cel mult 20kv, stații de medii tensiune, precum si partea electrica de medie tensiune a stațiilor de înaltă tensiune
V. 
Prețul contractului
5.1
Pretul convenit pentru indeplinirea contractului, platibil delegatului de catre delegatar este de ……………….. lei  fara T.V.A la care se adauga T.V.A. in valoare de ………………… lei. Delegatul va efectua întreținerea și repararea rețelei de iluminat, precum și verificarea/repararea, montarea/demontarea sistemului de iluminat festiv la evenimente și sărbători.
5.2  

Valoarea totală a contractului (pe perioada de 5 ani)  va rezulta din totalitatea facturilor care se vor face strict pentru serviciile prestate conform situațiilor de lucrări, care vor cuprinde operațiile/serviciile executate si a materialelor folosite/intervenții, conform preturilor din devizul oferta, ce cuprinde valoarea manoperei pentru serviciile sus menționate pe unitatea de măsura si prețul pentru materiale pe bucata.
5.3
Delegatarul se obligă să plătească operatorului pentru îndeplinirea contractului de delegare a gestiunii pentru întreținerea și repararea sistemului de iluminat public în comuna Pârgărești, precum și verificarea/repararea, montarea/demontarea sistemului de iluminat festiv la evenimente și sărbători, prețul din oferta financiară, respectiv prețul convenit pentru îndeplinirea contractului de servicii pentru delegarea serviciului de iluminat public, precum și service, reparație și mentenanță a sistemului iluminat public.
5.4
Tarifele ofertate și acceptate pentru îndeplinirea contractului sunt ferme, fixe pe toată perioada derulării acestiua, cu excepția situațiilor în care intervin modificări legislative sau alte situații de natură a determina ajustarea prețului. Prețul contractului poate fi ajustat, dacă este cazul, după 24 de luni de derulare a contractului, în conformitate cu cap. VII din Ordin ANRSC nr. 77. Ajustarea prețului trebuie însoțită obligatoriu de o justificare care să evidențieze influența corectă pe care o exercită situația care determină eventuala ajustare, noul preț fiind stabilit cu acordul ambelor părți.
VI. 
Durata Contractului
6.1 
Durata prezentului contract de delegare este de 5 ani, începând cu data semnării de către ambele părți. 
6.2 
Contractul poate fi prelungit, cu acordul părților, în conformitate cu prevederile legale, pe o perioadă de maxim jumătate din durata inițială, prin Act adițional încheiat cu cel puțin 3 luni înainte de încetarea lui.
6.3 
Delegatul va asigura desfășurarea serviciului, dacă este cazul, și de la data expirării prezentului contract până la stabilirea noului operator desemnat și semnarea unui nou contract dar nu mai mult de 60 de zile.
VII. 
Documentele contractului
7.1 
Anexele contractului de delegare a Serviciului de Iluminat Public al comunei Pârgărești sunt:

a)
achiziția directă inițiată din catalogul electronic SEAP cod ...................../.......................... în baza căreia s- a încheiat prezentul contract;

b)
oferta transmisă de prestator;

c)
contractul de servicii;

d)
acte adiționale, după caz.

VIII. 
Obligatiile principale ale Delegatului-Prestatorului (operatorului)
8.1 
Delegatul se obligă să întrețină și să repare sistemul de iluminat public, precum și verificarea/repararea, montarea/demontarea ornamentelor pentru iluminat festiv de sărbători, ornamente proprietatea comunei Pârgărești, inclusiv pe acele sectoare pe care degatarul realizează investiții/extinderi pe parcursul derulării contractului, la tarifele prezentate în ofertă.
8.2 
În vederea rezolvării remedierilor în cel mai scurt timp timp, asigurarea serviciilor trebuie să fie realizată în regim de continuitate (permanent).
8.3 
Delegatul se obligă să asigure utilaje specifice lucrărilor, iar în cazuri bine justificate numărul utilajelor se va suplimenta de comun acord.
8.4 
Intră în sarcina delegatului plata daunelor produse ca urmare a intervenției la instalațiile ce nu fac obiectul serviciului.
8.5 
Delegatul se obligă să respecte reglementările și normele generale și specifice de securitate a muncii în vigoare pentru activitatea de prestare a acestor servicii.
8.6 
Delegatul se obligă să respecte prevederile HG nr. 1022/2002 privind regimul produselor și serviciilor care pot pune în pericol viața, sănătatea în muncă și protecția mediului.
8.7 
Delegatul răspunde pentru integritatea instalațiilor la care lucrează.
8.8 
Delegatul se obligă să execute serviciile prevăzute în contract cu profesionalismul și promptitudinea cuvenite angajamentului asumat.
8.9 
Delegatul se obligă să execute serviciile prevăzute în contract numai cu personal calificat, conform tehnologiei proprii.
8.10 
Delegatul se obligă să supravegheze execuția serviciilor, să asigure resursele umane, instalațiile, echipamentele sau altele asemenea, fie de natură provizorie, fie definitive, cerute prin contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.
8.11 
Delegatul este pe deplin responsabil pentru prestarea serviciilor, totodată este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata contractului.
8.12 
Delegatul se obligă să respecte prevederile Caietului de sarcini anexă la Contract.
8.13 
Delegatul va respecta și se va supune pe toată perioada desfășurării Contractului, prevederilor din Regulamentul serviciului de iluminat public al Comunei Pârgărești. Nerespectarea acestor prevederi sau a modului de lucru prevăzut în Regulament va atrage sancțiuni.
8.14 
Pe toată perioada de derulare a Contractului, Delegatul are obligația de a deține licența de operare la care se face referire la art. 2 litera c), în caz contrar aplicându-se sancțiunea prevăzută la art. 18, litera e).
8.15 
Să predea la încetarea contractului de delegare toată documentația tehnico-economică referitoare la serviciul de iluminat public al comunei Pârgărești.
IX. 
Obligațiile Delegatarului-Achizitorului
9.1  
Delegatarul are obligația să recepționeze serviciile prestate. Recepția cantitativă și calitativă a acestora se va face la locurile de desfășurare a serviciului. Procesul-verbal de recepție a serviciului  va fi semnat de către comuna Pârgărești de către persoana responsabilă de contract, și transmis delegatului în maxim 10 zile de la data primirii.
9.2 
Delegatarul are dreptul de a demara investiţii/programe de investiţii, precum reabilitări, modernizări, obiective noi, extinderi, in limita fondurilor disponibile.
9.3  
Delegatarul are obligația să plătească facturile emise de Delegat, pe baza facturii ce va fi emisă după recepția servciilor prestate. Plata facturii se va executa în termen de cel mult 30 de zile de la data primirii facturii de către Delegatar.
9.4  
Dacă achizitorul nu onorează facturile în termen de 15 zile de la expirarea perioadei prevăzute la art.11.3, prestatorul are dreptul de a sista prestarea serviciilor şi de a beneficia de reactualizarea sumei de plata la nivelul corespunzător zilei de efectuare a plăţii. Imediat ce achizitorul onorează factura, prestatorul va relua prestarea serviciilor în cel mai scurt timp posibil.
9.5 
Să asigure accesul liber şi nediscriminatoriu al tuturor utilizatorilor, în condiţiile legii, la SIP.
9.6 
Să aducă la cunoştinţă publică, în condiţiile legii, hotărârile şi dispoziţiile al căror obiect privesc în mod direct/indirect activitatea prestatorului.
9.7 
Să monitorizeze şi să controleze: 
a) modul de respectare şi de îndeplinire de către operator a obligaţiilor contractuale asumate; 
b) calitatea, cantitatea şi eficienţa serviciilor prestate; 
c) respectarea indicatorilor de performanţă stabiliţi în contract; 
d) respectarea procedurii de fundamentare, avizare şi aprobare a preţurilor şi tarifelor pentru SIP; 
e) modul de administrare, exploatare, întreţinere şi menţinere în funcţiune a infrastructurii edilitar-urbane încredinţate prin contract.  
9.8 
Să asigure asistența și protecția pentru cazul unor intervenții ce presupun exercitarea autorității publice.
X. 
Drepturile Delegatului-Prestatorului (operatorului)
10.1 
Delegatul are dreptul de acces în instalațiile electrice pentru asigurarea funcționării normale a sistemului de iluminat public, pentru intervențiile necesare.
10.2 
Delegatul are dreptul de a exploata, în mod direct, pe riscul și pe răspunderea sa, bunurile aferente activității ce face obiectul delegării.
10.3 
Delegatul are dreptul de a efectua, cu personal specializat lucrările specifice menținerii în condiții de funcționare a sistemului de iluminat.
XI. 
Drepturile Delegatarului-Achizitorului
11.1 
Delegatarul are dreptul de a verifica modul de prestare a serviciilor pe parcursul execuției obiectului contractului, prin personalul specializat propriu pentru a stabili conformitatea lor cu prevederile tehnice și legale în vigoare.
11.2 
Delegatarul are dreptul de a verifica modul de remediere a defecțiunilor ce au fost aduse la cunoștință, de către reprezentantul Primăriei Comunei Pârgărești.
11.3 
Delegatarul are dreptul să solicite și să primească, în condițiile legii și ale contractului, despăgubiri sau compensații pentru daunele provocate de Delegat prin nerespectarea obligațiilor contractuale asumate ori prin prestarea unor servicii inferioare, calitativ și cantitativ, parametrilor tehnici stabiliți prin contract sau prin normele tehnice în vigoare.
11.4 
Delegatarul are dreptul să sesizeze Delegatul pentru orice deficiențe constatate și să facă propuneri vizând înlăturarea acestora, precum și îmbunătățirea activității și creșterea calității serviciului.
11.5 
Delegatarul are dreptul să aplice clauzele sancționării, în cazul în care Delegatul nu respectă prevederile prezentului Contract, inclusiv prevederile din Regulamentul serviciului și din Caietul de sarcini, anexe la Contract.
11.6 
Delegatarul are dreptul să rezilieze contractul în cazul în care prestatorul nu-şi respectă obligaţiile asumate prin prezentul contract.
Clauze specifice
XII. 
Alte responsabilități ale Delegatului-Prestatorului (operatorului)
12.1 
Intervențiile la rețeaua de iluminat public trebuie realizate cu respectarea legislației în domeniu, în vigoare. Rezultatele serviciilor prestate vor corespunde reglementărilor tehnice în vigoare și nu vor fi afectate de vicii care ar diminua sau ar anula valoarea sau posibilitatea de utilizare, conform condițiilor normale de folosire. Serviciile prestate necorespunzător, se refac fără plată.
12.2 
Prestarea serviciilor de întreținere și reparații la sistemul de iluminat, inclusiv iluminatul festiv în comuna Pârgărești este permisă numai pe baza licențelor emise sau recunoscute de autoritățile de reglementare, în cazul de față Licența ANRSC și atestat ANRE, deținute de Delegat.
12.3 
Delegatul are obligația de a presta serviciile prevăzute, cu profesionalism și promptitudine respectând standardele și reglementările specifice lucrărilor sub tensiune, fiind direct răspunzător atât de siguranța prestării serviciilor, de siguranța tuturor metodelor și operațiunilor de prestare utilizate, cât și de calificarea personalului utilizat. Deloegatul va asigura evitarea oricărui pericol, pagube, disconfort posibil a fi produse persoanelor, mediului, domeniului public sau privat, circulațieii rutiere și/sau pietonale, tețelelor de utilități existente (apă, canal, energie electrică etc.)
12.4 
Delegatul are obligația de a asigura resursele umane, instalațiile și echipamentele necesare desfășurării activității de întreținere și reparații a sistemului de iluminat public, respectiv festiv/ornamental în funcție de volumul de servicii/lucrări pentru punerea în funcțiune cât mai rapidă a sistemului.
12.5 
Delegatul are obligația de a efectua instruirea personalului propriu, privind protecția mediului, specifică locului de muncă. Delegatul va despăgubi delegatarul împotriva tuturor reclamațiilor, acțiunilor în justiție, daune-interese, costurilor, taxelor și cheltuielilor indiferent de natura lor, rezultând din/sau în legătură cu obligațiile de prestare a serviciilor ce fac obiectul prezentului contract.

XIII. 
Alte responsabilități ale Delegatarului
13.1 
Delegatarul se obligă să pună la dispoziția delegatului orice informații sau documente pe care le consideră necesare îndeplinirii contractului.
13.2 
Delegatarul se obligă să dea în administrare delegatului infrastructura tehnico-edilitară aferentă serviciului.
XIV. 
Condiții de prestare, calitate, recepție și plată
14.1  
Activitățile/serviciile specifice pentru întreținerea și reparare sistemului de iluminat public sunt:
a) activități de înlocuire a elementelor defecte ale sistemului de iluminat public/corpurilor de iluminat. Materialele necesare în acest sens vor fi furnizate de către Delegat (Operatorul serviciului). Toate materialele/corpurile de iluminat care le înlocuiesc pe cele defecte vor fi noi, nefolosite și însoțite de certificatele de garanție/conformitate potrivit legii.
b) activități de întreținere pentru menținerea parametrilor optimi luminotehnici și de securitate în exploatare.
c) activități/prestații la instalații/relee/linii electrice aparținând sistemului de iluminat public.
14.2 
Cu ocazia sărbătorilor de iarnă, se vor delimita zone de iluminat festiv, prin amplasarea unui sistem de iluminat artificial temporar cu rol decorativ, care să se integreze în peisagistica zonei și să respecte cerințele impuse de Delegatar. Materialele folosite sunt proprietatea Comunei Pârgărești.
14.3 
Operațiunile specifice pentru verificarea, reparare, montarea/demontarea ornamentelor pentru sărbători sunt:
a) verificarea/repararea funcționării ornamentelor pentru evenimente sau sărbători, proprietatea Comunei Pârgărești;
b) montat/demontat ornamente pentru evenimente sau sărbători;
14.4 
Decontarea serviciilor prestate se va face pe lucrare, conform facturii emise de Delegat, la tarifele prevăzute în oferta financiară, anexă la contract și în limita sumei prevăzute la art. 5.1. 
14.5 
Delegatul va întocmi situația de lucrări și o va prezenta Delegatarului în vederea plății.
XV. 
Sancțiuni pentru neîndeplinirea culpabilă a obligațiilor
15.1 
În cazul în care, din vina sa exclusiva, delegatul nu reuşeşte sa-şi execute obligaţiile asumate prin contract, atunci deelgatarul are dreptul de a deduce din preţul contractului, ca penalităţi, o sumă echivalentă cu o cotă procentuală de  0.01 % / pe zi de întârziere.
15.2 
În cazul în care delegatarul nu onorează facturile în termenul convenit, atunci acesta are obligaţia de a plăti ca penalităţi o sumă echivalentă cu o cotă procentuală de  0.01 %/zi de întârziere.
15.3 
Nerespectarea obligaţiilor asumate prin prezentul contract de către una dintre părţi, în mod culpabil şi repetat, da dreptul partii lezate de a considera contractul de drept reziliat şi de a pretinde plata de daune-interese.
15.4 
Delegatarul își rezervă dreptul de a denunța unilateral contractul, printr-o notificare scrisă adresată delegatului fără nici o compensație, dacă acesta din urmă dă faliment, cu condiția ca această denunțare să nu prejudicieze sau să afecteze dreptul la acțiune sau despăgubire pentru delegat. În acest caz, delegatul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.
XVI. 
Garantia acordată serviciilor/operațiunilor
16.1 
Delegatul (Operatorul) va asigura o garanție de 12  luni de la receptia serviciilor executate.
XVII. 
Caracterul confidențial al contractului
17.1 
O parte contractantă nu are dreptul, fără acordul scris al celeilalte părți de a face cunoscut contractul sau orice prevedere a acestuia unei terțe persoane implicate în îndeplinirea contractului.
17.2 
O parte contractantă nu are dreptul de a utiliza informațiile și documentele obținute sau la care are acces în perioada de derulare a contractului, în alt scop decât acela de a-și îndeplini obligațiile contractuale.
17.3 
Părțile contractante vor fi exonerate de răspunderea pentru dezvăluirea de informații referitoare la contract dacă partea contractantă a fost obligată în mod legal să dezvăluie informația.
XVIII. 
Încetarea contractului
18.1 
Contractul încetează în următoarele situații:
a) la expirarea duratei stabilite, dacă părțile nu au convenit prelungirea acestuia.
b) în cazul în care interesul local sau național o impune, prin denunțarea unilaterală de către Comuna Pârgărești.
c) în cazul nerespectării obligațiilor contractuale de către delegat, prin reziliere unilaterală, fără sesizarea instanțelor judecătorești.
d) în cazul imposibilității delegatului de a presta serviciul, prin renunțare, fără plata unei despăgubiri.
e) în cazul în care delegatului i se retrage licența de operare emisă de autorități de reglementare, în cazul de față licența ANRSC și atestatul ANRE deținute de delegat, sau aceasta nu este prelungită după expirarea termenului.
f) nerespectarea obligațiilor asumate prin contract de către una dintre părți, în mod culpabil și repetat, duce la desființarea de drept a contractului, fără somație, punerea în întârziere sau intervenția instanței de judecată și de apretinde plata de daune-interese.
g) contractul se reziliază de drept dacă, timp de 12 luni de la încheierea acestuia se constată încălcări repetate ale obligațiilor contractuale din partea delegatului.
h) în termen de 10 zile de la data primirii notificării de către delegat prin care i s-a adus la cunoștință de către delegatar că nu și-a executat ori prestează în mod necorespunzător oricare din obligațiile ce îi revin
i) Delegatul cesionează drepturile și obligațiile sale prevăzute de prezntul contract fără acordul delegatarului.
j) prin acordul de voință al părților.
18.2 
Partea care invocă o cauză de încetare a prevederilor prezentului contract o va notifica celeilalte părți, cu cel puțin 10 zile înainte de data la care încetarea urmează să producă efecte.
18.3 
Contractul poate fi reziliat în cazul în care în mod culpabil, una din părți nu-și îndeplinește, total sau parțial, ori execută în mod necorespunzător, obligațiile asumate prin semnarea contractului.
18.4 
Rezilierea contractului nu va avea nici un efect asupra obligațiilor déjà scadente între părți.
XIX. 
Cesiunea
19.1 
Cesiunea contractului este posibilă numai în cazul divizării, fuzionării ori înfiinţării unei filiale a prestatorului, cu respectarea condiţiilor contractuale iniţiale şi cu aprobarea Consiliului Local al comunei Pârgărești.
XX. 
Forta majoră
20.1 
Forta majoră este constatată de o autoritate competenta.
20.2 
Forta majoră exonereaza părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
20.3 
Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.
20.4 
Partea contractantă care invoca forta majoră are obligaţia de a notifica celeilalte părţi, imediat şi în mod complet, producerea acesteia şi sa ia orice măsuri care îi stau la dispoziţie în vederea limitării consecinţelor.
20.5 
Dacă forta majoră acţionează sau se estimeaza ca va acţiona pe o perioada mai mare de 1 lună, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna dintre părţi sa poată pretindă celeilalte daune-interese.
XXI. 
Soluţionarea litigiilor
21.1 
Delegatarul şi delegatul vor depune toate eforturile pentru a rezolva pe cale amiabila, prin tratative directe, orice neînţelegere sau disputa care se poate ivi între ei în cadrul sau în legatura cu îndeplinirea contractului.
21.2
Dacă, după 15 zile de la începerea acestor tratative, delegatarul şi delegatul nu reuşesc să rezolve în mod amiabil o divergenta contractuală, fiecare poate solicita ca disputa să se soluţioneze de către instanţele judecătoreşti de la sediul delegatarului.
XXII. 
Protecția datelor cu caracter personal
22.1 
Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.
22.2 
Părțile sunt conștiente de faptul că normele europene din Regulamentul nr. 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, părțile confirmă respectarea deplină a următoarelor prevederi, inclusiv fără a se limita la:
a) capacitatea de a respecta drepturile persoanelor vizate privind ștergerea, corectarea sau transferul informațiilor personale.
b) informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia.
c) îndeplinirea tuturor îndatoririlor obligatorii privind documentarea conformării cu Regulamentul 679/2016.
22.3 
Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.
22.4 
Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părșile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:
· vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal.
· vor preveni utilizarea fără autorizație a sistemelor de prelucrare a datelor.
· se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare.
· se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor.
· se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor.
· se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul incheiat între Părți.
· se vor asigura că datele cu caracter personal sunt protejate de distrugere sau pierdere accidental.
· se vor asigura că datele colectate în scopuri diferite pot fi prelucrate separate.
XXIII. Comunicări
23.1 
Orice comunicare între părți, referitoare la îndeplinirea prezentului contract, trebuie să fie transmisă în scris.
23.2 
Orice document scris trebuie înregistrat atât în momentul transmiterii, cât și în momentul primirii.
23.3 
Comunicările între părți se pot face prin telefon, fax sau e-mail cu condiția confirmării în scris a primirii comunicării.
XXIV. Legea aplicabilă contractului și limba care guvernează contractul
24.1 
Contractul va fi interpretat conform legilor din România.
24.2 
Limba care guvernează contractual este limba română.
Părţile au înţeles sa încheie astăzi, ………………… prezentul contract în doua exemplare, câte unul pentru fiecare parte.

